Source: https://sportulfalticenean.wordpress.com/2018/11/
Timestamp: 2020-07-06 08:15:04+00:00

Document:
noiembrie | 2018 | SPORTUL FALTICENEAN
30 noiembrie 2018 sportulfalticenean	Lasă un comentariu
La mijlocul acestei săptămâni, la Fălticeni s-a desfășurat un inedit concurs de atletism, care a reunit la start 100 de copii.
Evenimentul a fost organizat de Federația Română de Atletism, în parteneriat cu Ministerul Tineretului și Sportului, Primăria municipiului Fălticeni și Clubul Sportiv Școlar “Nicu Gane” Fălticeni. Din partea FRA, acțiunea a fost coordonată de directorul de marketing al federației, Laura Pazari.
De buna desfășurare a concursului s-a ocupat profesorul Alin Findanis, cu sprijinul profesorilor de educație fizică și sport de la unitățile de învățământ din Fălticeni.
Premiile pentru câștigătorii probelor de concurs au fost consistente. În plus, toți concurenții au primit diplome de participare, medalii și pachete din partea organizatorilor.
Printre sponsorii care au sprijinit proiectul „România 100 Fălticeni” s-au regăsit: Romfour, Rogelya, Oleea, La Teo, Blue Gym și Florăria Vis.
“A fost ceva mai mult decât mă așteptam. Am crezut că vremea rece va face să nu se adune un număr atât de mare de copii. Ca urmare, titlul mișcării „Romania 100 Fălticeni ” s-a sincronizat cu numărul de copii care au participat la reuniunea atletică din municipiul nostru”, ne-a mărturisit la finalul întrecerilor profesorul Alin Findanis.
El a apreciat că exuberanta și entuziasmul specific vârstei au animat încă de la început atmosfera din Sala „Gabriel Udișteanu”.
S-a concurat în 4 probe, în funcție de vârsta copiilor: cei mai mici de 7 ani au avut de alergat 20 și 100 de metrei, iar cei mai mici de 9 ani alergat 25 și 100 de metri.
“În ansamblu sunt multumit de evoluția competiției. Vrea să mulțumesc celor implicați, cadrelor didactice de la școlile gimnaziale de unde provin copiii: Claudia Moșneagu, Ionuț Tanasă, Ioan Mihai, Florin Ailenei, doamnei Laura Pazari- director de marketing la F.R.A., care a depus mari eforturi în reușita acestui eveniment, voluntarilor de la secția de altetism, domnei Conf. univ.dr. Elena Vizitiu (președinte A.JA Suceava). Sprijin pentru reușita evenimentului am avut și din partea Clubului Copiilor Fălticeni, efort pe care noi îl apreciem.
Le mulțumim părinților, care au avut rolul de a-i scoate din zona de confort pe micii sportivi și de a veni cu ei la sala de sport, dar și sponsorilor care au facut posibilă premierea celor de pe podium și a tuturor participanților.
Nu în cele din urmă, mulțumim Primăriei Fălticeni și domnului primar Cătălin Coman, care ne sprijină în permanență prin baza materială, locația pusă la dispoziție, premiile oferite sportivilor la diverse competiții. Fiind un om de sport, este un foarte bun cunoscator al fenomenului atletic.
Voi avea o mare satisfacție dacă, dupa ce au participat la cursele din sală, copiii ar rămâne cu o amintire placută care să-i facă să-și dorească sa mai alerge și altădată, iar cei mai talentați să vină la secția de atletism să practice acest sport la nivel de performanță”, ne-a declarat profesorul Alin Findanis, antrenor coordonator al secției de atletism de la CSS „Nicu Gane” Fălticeni.
29 noiembrie 2018 sportulfalticenean	Lasă un comentariu
Vineri, 30 noiembrie 2018, de la ora 14.00, este programată ultima etapă din turul campionatului Ligii a 3-a.
În Seria I, Șomuz Fălticeni încheie sezonul pe teren propriu, în compania echipei CSM Râmnicu Sărat.
Duelul dintre cele două echipe se anunță a fi un derby pentru stabilirea echipei care va ocupa poziția a 11-a în clasamentul primei jumătăți a competiției.
Ambele echipe vin după victorii în etapa precedentă, sunt la egalitate de puncte și vecine de clasament (locurile 11-12).
Șomuz Fălticeni a câștigat cu un scor categoric confruntarea cu echipa a doua a prim*-divizionarei FC Botoșani.
CSM Râmnicu Sărat a produs surpriza campionatului, învingând, pe teren propriu, pe Oțelul Galați, una dintre principalele candidate la promovare, oferind astfel o mână de ajutor și Gloriei Buzău. În urma acelui rezultat, buzoienii și-a asigurat matematic prima poziție la finalul turului.
În cele 7 jocuri disputate în deplasare, echipa din Râmnicu Sărat a reușit să marcheze doar 4 goluri (primind 14) și a strâns doar 2 puncte din 2 remize.
Este adevărat, în același timp, că Șomuz are un bilanț negativ pe propriul teren, 4 puncte după ce a fost anulată victoria din confruntarea cu CSM Roman.
Jocul de vineri se dispută în condiții speciale, date fiind nisnorile care au cazut în această săptămână, dar și frigul pătrunzător.
Conducerea ACS Șomuz Fălticeni s-a străduit întreaga săptămână să degajeze zăpada depusă pe suprafața de joc.
Chiar dacă vremea este potrivinică, iubitorii fotbalului din Fălticenisunt așteptați pe stadion, în speranța unei victorii a favoriților, care să ofere echipei un strop de liniște până la primăvară.
Meciul va fi condus de o brigadă de arbitri din Botoșani: Jijie Bogdan, Tanasă Ionel și Popovici Valentin. Observatori: Stărică Virgil (Iași) și Pop Ion Gabriel Flaviu (Bacău).
În etapa de vineri mai sunt programate următoarele jocuri: CSM Focșani – FC II Botoșani, Foresta Suceava – Bucovina Rădăuți, KSE Tîrgu Secuiesc – Ceahlăul Piatra Neamț, Metalul Buzău – Sănătatea Darabani, Sporting Liești – CSM Pașcani, Oțelul Galați – Știința Miroslava, Gloria Buzău va sta.
23 noiembrie 2018 sportulfalticenean	Lasă un comentariu
Rezultat final 0-3. Șomuz Fălticeni revine momentan pe locul 11, iar vinerea viitoare va întâlni, pe teren propriu, pe CSM Râmnicu Sărat.
Minutul 78: 0-3, gol marcat de Vasile Padovei
Minutul 68: 0-2, gol marcat de Vasile Padovei
Minutul 5: 0-1, gol marcat pentru Șomuz Fălticeni de Adelin Arăpașu.
Liga a 3-a de fotbal programează vineri și sâmbătă, 23-24 noiembrie 2018, meciurile etapei a 14-a, penultima a turului.
În Seria I, ACS Șomuz Fălticeni evoluează în deplasare, la Dorohoi, pe terenul echipei FC II Botoșani, în ultima deplasare a sezonului de toamnă.
După trei înfrângeri suferite în etapele precedente, fălticenenii vor să obțină toate cele 3 puncte în confruntarea cu echipa pregătită de Cătălin Chirilă.
Fălticenenii au un lot mult mai experimentat și se bazează și pe dorința de afirmare a tinerilor jucători împrumutați în acest sezon de la FC Botoșani.
În etapa a 14-a sunt programate următorele partide:
FC II Botoșani – Șomuz Fălticeni 0-3
Ceahlăul Piatra Neamț – stă
Știința Miroslava – Sporting Liești 2-0
FC II Botoșani – ACS Șomuz Fălticeni 0-3 (0-1)
Meciul a început la ora 14.00.
Marcatori: 0-1 min. 5 Adelin Arăpașu; 0-2 min. 68 Vasile Padovei, 0-3 min. 78 Vasile Padovei
Stadion 1 Mai (Dorohoi)
Arbitri: A: Florescu Valentin (Sfântu Gheorghe – Covasna), A1: Biro Zsolt (Belin – Covasna),
A2: Recsenedy Hunor Bela (Sfântu Gheorghe – Covasna)
Observatori: Starica Virgil (Iaşi – Iaşi), Moraru Florentin Vasile (Vaslui – Vaslui)
FC II Botoșani: Brânză I. – Ilaș A., Șincu – Scripcă C., marinescu R., Neag P., penescu D., Andronic R., Damian G., Bălan R., Filip M. (cpt), Chica – Rosa M.
Rezerve: Purice A., Crețul O., Vlădescu A., Croitoru D.
Antrenori: Cătălin Chirilă și Daniel Stoica.
Șomuz Fălticeni: Pascal C. (cpt) – Neagoe G. (Popovici G.), Kuruc N., Dohotaru I., Baltariu R., Arăpașu A., Zamă I. (Negură F.), Mircescu D., Padovei V., Julei E., Melinte B. (Podgorodețchi V.).
Rezerve neutilizate: Pascal A., Scutariu A., Tacu C., Cucuruzac O.
Colegiul „Nicu Gane” încheie sezonul de toamnă pe ultimul loc în Campionatul Național de Futsal U19
Echipa de futsal a Colegiului „Nicu Gane” din Fălticeni a încheiat prima partea a Campionatului Național Under 19 pe ultima poziție.
Fotbaliștii pregătiți de antrenorul Marcel Irimie au pierdut duminică, pe teren propriu, confruntarea cu Sporting Darabani. Fălticenenii au alergat după o victorie de moral la final de sezon, însă oaspeții au reușit să marcheze decisiv cu un minut înainte de fluierul de final.
17 noiembrie 2018 sportulfalticenean	Lasă un comentariu

References: CSM 

CSM 
 CSM 
 CSM 
 CSM 
 CSM